Í upphafi Dóha-lotunnar sýndu þróuð ríki vilja til að lækka tolla og viðskiptahindranir án þess að krefjast gagnkvæmrar lækkunar frá þróunarríkjum en eftir því sem útflutningur hinna ört vaxandi þróunarríkja , með Kína í fararbroddi , jókst langt umfram innflutning á árunum eftir byrjun viðræðnanna byrjuðu þróuðu ríkin að krefjast gagnkvæmni , þar á meðal í lækkun á niðurgreiðslu til landbúnaðar , sem þróunarríkin sættu sig ekki við . Sú ákvörðun hefur ekki einungis valdið breytingum í starfsemi WTO heldur líka fært drifkraft alþjóðaviðskipta og fríverslunar úr höfuðstöðvum WTO í Genf og til höfuðborga einstakra ríkja . Þá eru tveir höfuðvankantar á tvíhliða fríverslunarsamningum samanborið við marghliða : afvegaviðskipti og skortur á samræmi . Stærsti kostur tvíhliða fríverslunarsamninga samanborið við marghliða er skilvirkni en auðveldara er að komast að samkomulagi þegar fjöldi aðila er minni og umfang samningsins er undir þeim sjálfum komið hverju sinni . Eðlilegt verður að teljast að ríki sækist eftir því að stunda fríverslunarstefnu sína að mestu utan ramma WTO þegar Dóha-lotan hefur ekki borið árangur og pólitískur vilji er ekki til staðar til að rífa umfangsmiklar marghliða fríverslunarviðræður í gang aftur . Þó má ekki gleyma að fríverslunarsamningar gerast ekki í pólitísku tómarúmi ; gerð þeirra kann að virðast að mestu tæknilegs eðlis en afleiðingar þeirra geta verið gífurlegar . Tollar og aðrar viðskiptahindranir í verslun á landbúnaðarvörum hjá þróuðum ríkjum hafa bein áhrif á útflutningsgetu þróunarríkja og fjarvera marghliða fríverslunarviðræðna fyrir landbúnaðarvörur geta dregið úr hvatningu til umbóta í landbúnaðarstefnu þróaðra ríkja og þróunarríkja . Því fer fjarri að takmarkaður útflutningur þróunarríkja á landbúnaðarafurðum til þróaðra ríkja sé einungis viðskiptahindrunum þeirra síðarnefndu að kenna ; samkvæmt Efnahags - og framfarastofnun Evrópu ( OECD ) eru það landbúnaðarumbætur innanlands í þróunarríkjum sem myndu leiða til stærstu ávinninganna . Hins vegar hefur breyting alþjóðaviðskiptakerfsins úr marghliða í tvíhliða fyrirkomulag og stöðnun Dóha-lotunnar fjarlægt mikilvægan vettvang til að stuðla að þýðingarmiklum umbótum í aðgengi þróunarríkja að mörkuðum þróaðra ríkja . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .